# Misingi ya Agano Jipya

# Moduli ya Pili: Injili ya Mathayo

# Maswali ya Kujadili

1. Ni kitu gani cha kipekee ulichojifunza katika somo au kitu fulani katika somo ambacho hukukielewa kwa usahihi?
2. Kulingana na Injili ya Mathayo, tunajuaje kwamba Yesu ni Mfalme wa Kimasihi?
3. Ni habari njema ipi aliyohubiri Yesu kuhusu ufalme?
4. Ni kwa namna gani Yesu aliueneza ufalme?
5. Ni baadhi ya ishara zipi Yesu alizozifanya, na kulikuwa na mwitikio gani kwa ishara hizo?
6. Kulingana na Injili ya Mathayo, ina maana gani kuwa mwanafunzi mwaminifu?
7. Kwa nini Mathayo alisisitiza kwamba Yesu alitimiza unabii wa kimasihi na matarajio ya Agano la Kale?
8. Ni njia zipi mahususi ambazo unaweza kuzitumia kuonyesha unyenyekesha katika hali zinazokuzunguka kwa sasa?
9. Ni kwa namna gani unaweza kuonyesha utii wa moyoni kwa Yesu katika maisha yako leo?
10. Ni faida zipi ambazo umeziona na kupata uzoefu wake kutokana na toba ya mara kwa mara na kukiri dhambi zako?
11. Ni kwa namna gani iliyo mahususi ambayo unaweza kuonyesha upendo kwa Wakristo na wasio Wakristo?
12. Kufahamu kwamba kanisa ni mali ya Yesu, inatufanya tuhisi nini?
13. Tunatiwaje moyo kutokana na ukweli kwamba sisi ni sehemu ya familia ya Mungu?

**TAARIFA YA JUMLA KUHUSU DHAMIRA KUU, URITHI WA AGANO LA KALE, VIONGOZI WA KIYAHUDI WASIOAMINI:** Viongozi wa Kiyahudi walimkataa Yesu maana hakuendana na matarajio yao, ambayo hayakuendana na Agano la Kale. Sintofahamu hii inatupa tahadhari kwa kila mtu anayejaribu kumfuata Yesu. Uzoefu wao unatuonya tusiweke ukomo bandia kwa kile Mungu anachoweza kukifanya bali kumruhusu aamue matumaini na matarajio yetu. Yesu alifahamu kwamba watu watakataliwa kama alivyokataliwa yeye. Kwa Mfalme wetu, mateso ni njia ya kuufikia utukufu. Na ndivyo ilivyo kweli kwetu pia.

**SOMO REJEA:**

**M**namo mwaka wa 1967, Joni Eareckson Tada alipatwa na ajali wakati akifanya mchezo wa kupiga mbizi; ajali ambayo ilimsababishia ulemavu akiwa na umri wa miaka 17. Alihangaika sana kutafuta maana ya kuishi katika maisha yake. Matumaini na ndoto zake zimetoweka. Lakini Bwana alikuwa mwaminifu kwake. Amempatia huduma ya ajabu sana inayotambulika kiulimwengu, na iko siku atavalishwa mwili mpya.

Maswali ya Kutafakari

1. Je, umewahi kupatwa na hali ya kupoteza matumaini na ndoto zako? Kama ni ndiyo, eleza. Uliitikiaje hali hiyo?
2. Je, unamfahamu mtu ambaye matumaini na ndoto zake zimepotea? Kama ni ndiyo, waliitikiaje?

**Mambo ya Kufanya**

* Pale mambo yasipoenda kama ulivyotarajia, usilamizishe kwamba Mungu afanye kulingana na unavyodhani wewe kipi ni sahihi au siyo sahihi na cha msaada. Usikate tamaa na kugeuka kwa uchungu au hasira au kukosa matumaini. Mtegemee yeye, kimsingi siyo kwa sababu ya mambo mema anayokupa (maana huwa tunapatwa na mateso pia) bali kwa sababu ya jinsi alivyo, kile alichokifanya kwa kukuokoa kwa njia ya kifo cha Yesu na ufufuo, na kile anachoahidi kukifanya.
* Tunza kumbukumbu za kila siku kwa wiki mbili. Andika mambo yanayokukatisha tamaa, namna ulivyoitikia hali hiyo, na namna (kwa matumaini) unavyoiweka imani yako kazini ukisonga mbele kama wakala wa ufalme wa Mungu.